නමුත්, මේ වන විට පවුල් කිහිපයක් පමණක් නැවත ඔවුන් පදිංචිව සිටි ස්ථානවලට යොමු කිරීමට පියවර ගත් බවයි බදුල්ල දිස්ත්‍රික් කළමනාකරණ මධ්‍යස්ථානය සඳහන් කළේ.කෙසේ වෙතත්, හිරු ප්‍රවෘත්ති අංශයට අදහස් දැක්වූ ප්‍රදේශවාසීන් චෝදනා කළේ තමන්ට අදාළ ස්ථානවලින් ඉවත් වන ලෙස දැනුම් දුන්න ද ඒ සඳහා කිසිදු පහසුකමක් සකසා නොදුන් බවයි.මේ අතර, පරිසර සංවිධාන පෙන්වා දෙන්නේ මෙම ගිලා බැසීම සහ උමා ඔය ව්‍යාපෘතිය යටතේ ඉදිකළ උමඟ අතර සම්බන්ධයක් පවතින බවයි.